Številka: 4300-12/2025-2180/9

Datum: 13.5.2025

Ministrstvo za gospodarstvo, turizem in šport, Kotnikova ulica 5, 1000 Ljubljana objavlja

**Spremembe Javnega razpisa**

**za sofinanciranje gospodarskih struktur avtohtone slovenske narodne skupnosti v zamejstvu v letu 2025 - Gospodarske strukture Slovencev v zamejstvu v letu 2025 (JR GSSZ 2025)**

V točki 9 javnega razpisa se četrti odstavek spremeni tako, da se glasi:

»Osnova za izplačilo sredstev po tem javnem razpisu je s strani ministrstva potrjen zahtevek za izplačilo, ki ga posreduje upravičenec. Upravičenec lahko v zahtevku uveljavlja upravičene stroške, ki so bili plačani do datuma izstavitve zahtevka; in sicer v največ dveh ločenih zahtevkih.«

V točki 10 javnega razpisa se prvi odstavek spremeni tako, da se glasi:

»Upravičeni stroški, ki so predmet sofinanciranja, so stroški dela redno zaposlenih (celoten strošek delodajalca) v zamejskih gospodarskih strukturah ter materialni stroški do višine 15 % celotnega zahtevka.«

Drugi odstavek se črta.

Matjaž HAN

MINISTER